《发潭州》
宋代·赵蕃

人言天宇澄，政好行远道。
秋阳既已后，朔风尚兹早。
那知羁旅既，宁有佳怀抱。
鬻田就远宦，廪薄不得饱。
故乡虽难归，成里生且老。
及今翻滞留，悠邈不能到。
客中更作客，此意将谁告。
妻儿重相别，更语各善保。
蛩鸣幽砌苔，马齕荒原草。
深羡田中人，春禾复囷藁。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。